CELEX: 62018CB0756
Language: da
Date: 2019-10-24 00:00:00
Title: Sag C-756/18: Domstolens kendelse (Ottende Afdeling) af 24. oktober 2019 – LC og MD mod easyJet Airline Co. Ltd (anmodning om præjudiciel afgørelse fra Tribunal d’instance d’Aulnay-Sous-Bois – Frankrig) (Præjudiciel forelæggelse – Domstolens procesreglement – artikel 99 – luftbefordring – forordning (EF) nr. 261/2004 – lang forsinkelse af et fly – passagerers ret til kompensation – bevis for passagerens tilstedeværelse ved indcheckning – bekræftet reservation fra luftfartsselskabet)

10.2.2020   
            
            
               DA
            
            
               Den Europæiske Unions Tidende
            
            
               C 45/11
            
         
      Domstolens kendelse (Ottende Afdeling) af 24. oktober 2019 – LC og MD mod easyJet Airline Co. Ltd (anmodning om præjudiciel afgørelse fra Tribunal d’instance d’Aulnay-Sous-Bois – Frankrig)
      (Sag C-756/18) (1)
      
      (Præjudiciel forelæggelse - Domstolens procesreglement - artikel 99 - luftbefordring - forordning (EF) nr. 261/2004 - lang forsinkelse af et fly - passagerers ret til kompensation - bevis for passagerens tilstedeværelse ved indcheckning - bekræftet reservation fra luftfartsselskabet)
      (2020/C 45/07)
      Processprog: fransk
      
         Den forelæggende ret
      
      Tribunal d’instance d’Aulnay-Sous-Bois
      
         Parter i hovedsagen
      
      
         Sagsøgere: LC og MD
      
         Sagsøgt: easyJet Airline Co. Ltd
      
         Konklusion
      
      Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91, og navnlig dens artikel 3, stk. 2, litra a), skal fortolkes således, at passagerer på en flyafgang, der er forsinket med tre timer eller mere ved ankomsten, og som har en bekræftet reservation på denne flyafgang, ikke kan nægtes kompensation i henhold til denne forordning alene af den grund, at de ikke i forbindelse med deres anmodninger om kompensation har bevist deres tilstedeværelse ved indcheckning til den nævnte flyafgang, navnlig ved hjælp af boardingkortet, medmindre det påvises, at disse passagerer ikke var om bord på det pågældende forsinkede fly, hvilket det tilkommer den nationale ret at efterprøve.
      
         (1)  EUT C 54 af 11.2.2019.